DW28 เผย Call DW บนหุ้น IRPC พุ่งหลังหุ้นแม่ บวกกว่า 4.3%
DW28 กล่าวว่า หุ้นไทยปิดบวกเล็กน้อย ระหว่างวันเคลื่อนไหวผันผวนในกรอบกว้าง ส่งผลให้นักลงทุนเข้าเทรด SET50 DW หนาแน่นทั้ง Call และ Put
18 พ.ย. 2558

แมคควอรี DW28 กล่าวว่า หุ้นไทยปิดบวกเล็กน้อย ระหว่างวันเคลื่อนไหวผันผวนในกรอบกว้าง ส่งผลให้นักลงทุนเข้าเทรด SET50 DW หนาแน่นทั้ง Call และ Put ยกตัวอย่างเช่น S5028C1512A S5028C1512C และ S5028P1512A เป็นต้น ทางด้าน DW บนหุ้นรายตัวที่นักลงทุนให้ความสนใจ ได้แก่ DW ที่อ้างอิงบนหุ้นในกลุ่มพลังงานเช่น PTT และ IRPC เป็นต้น เช่น PTT28C1602A -5.8% เทียบกับหุ้นอ้างอิง -1.1% ขณะที่ PTT28P1602A +4.3% และ IRPC28C1602A +20.0% เทียบหุ้นอ้างอิง +4.3%
ขณะที่ วานนี้(17 พ.ย.) หุ้นกลุ่มอาหารฯ เช่น หุ้น CPF ปรับตัวเพิ่มขึ้นได้โดดเด่น ส่งผลให้ Call DW ที่เกี่ยวข้องปรับตัวเพิ่มขึ้นแรงเช่นกัน เช่น  CPF28C1602A +30.3% เทียบหุ้นอ้างอิง +6.7% ในขณะที่หุ้นกลุ่มสื่อสารปรับตัวลดลง ส่งผลให้ Call DW ปรับตัวลดลงตามหุ้นอ้างอิง เช่น ADVA28C1603A -8.3% DTAC28C1602A -10% ในขณะที่หุ้นอ้างอิงปรับตัวลดลง 0.93% และ  1.87% ตามลำดับ
อย่างไรก็ตาม สิ้นวัน นักลงทุนซื้อสุทธิ บนหุ้นกลุ่มสื่อสารใน Call DW ที่อ้างอิงในหุ้นกล่มสื่อสารได้แก่ ADVA28C1603A 2.3 ล้านหน่วย และ DTAC28C1602A 2.2 ล้านหน่วย ด้านแรงขาย นักลงทุนขายสุทธิหนาแน่นใน CPF28C1602A และ JAS28C1602B ที่ 1.1 ล้านหน่วย และ 1.1 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 40,886.19 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,811.46 ล้านบาท
คิดเป็น 5.8%